Ngayogyakarta, sami kaparingan dhahar wontên ing sasana andrawina, mayor kaptin upsir ingkang cara Walandi kaparingan dhahar larihan. Satêngahipun dhahar mawi ngunjuk kundhisi, ngunjuk sapisan wilujêngipun krama dalêm, ingkang kundhisi Kangjêng Pangeran Angabèi, kaping: 2, Pangeran Arya Adipati Danurêja kundhisi wilujêng dalêm ingkang sinuhun kangjêng susuhunan ing Surakarta, kaping: 3, pêpatih dalêm ing Surakarta kundhisi wilujêng dalêm ingkang sinuwun kangjêng sultan ing Ngayogyakarta, kaping: 4, pangeran kolonèl kundhisi wilujêngipun karaton dalêm ing Surakarta saha karaton dalêm Ngayogyakarta, sabên kundhisi kaurmatan ungêlipun kagungan dalêm sêtrik orkès sarta musik, tuwin kagungan dalêm gôngsa Carabalèn, ingkang botên mawi Carabalèn urmat Kêbogiro. Sarampungipun dhahar saha manawi lênggah dalêm dhahar sampun rampung, sadaya lajêng